Baleset miatt péntek reggel hat óra után nem sokkal leállt az M2-es metró, a Déli pályaudvar és a Deák Ferenc tér között pótlóbuszok viszik az utasokat. Munkatársunk arról számolt be, hogy a Déli pályaudvarhoz mentők és tűzoltók érkeztek.

A Katasztrófavédelem szerint egy középkorú nőt ütött el a metró a Déli pályaudvaron. A sérültet a tűzoltók emelték ki a szerelvény alól, ellátását a mentők megkezdték.

Frissítés: 8:40 körül újraindult a közlekedés a 2-es metrón.